**SAOPŠTENJE ZA JAVNOST**

**GRADSKOG ODBORA SDPS ZAJEČAR**

Na sednici održanoj 02.10.2017.godine, Gradski odbor SDPS Zaječar doneo je odluku da izlazi iz vladajuće odborničke grupe u skupštini Grada Zaječara.

Mi se ne slažemo sa mnogim odlukama koje su usvojene na poslednjim sednicama skupštine i smatramo da nisu u interesu grada, niti da predstavljaju prioritete za trenutno stanje u kome se naš grad nalazi. Kao stranka koja je veoma demokratična, mi smo novoizabranoj vlasti pružili šansu od sto dana u kojima je trebalo da pokaže da radi u interesu građana. Obzirom da se to nije desilo, smatramo da u buduće nije svrsishodno bilo kakvo naše učešće u vladajućoj koaliciji.

Između ostalog, nakon izbora došlo je do najgrubljeg prekrajanja izborne volje građana i trenutna vladajuća većina nije ona koju smo mi našim biračima predstavili.

O daljim koracima koje planiramo obavestićemo javnost narednih dana.

Predsednik Gradskog odbora SDPS Zaječar

Dušan Mladenović